Pink Floyd

Pink Floyd era un banda rock anglese que era fundate in London in 1965. Originalmente un banda de rock psychedelic, illes deveniva un banda de rock progressive le annos 1970. Illes era notate per lor compositiones longe, experimentos sonic, parolas philosophic e concertos elaborate.

Le membros original era Syd Barrett (vocales, guitarra), Roger Waters (guitarra basso, vocales), Richard Wright (clavieros, vocales) e Nick Mason (batteria). Ille habeva succedite commercial con su prime album The Piper at the Gates of Dawn (1967) e duo singles. David Gilmour (guitarra, vocales) se univa con le banda in 1967. Barrett partiva le banda post quatro menses, a causa de su maladia mental. Waters deveniva le primari membro e autor. Le annos 1970, Pink Floyd publicava quatro albumes de concepto que deveniva iconic pro rock progressive: The Dark Side of the Moon (1973), Wish You Were Here (1975), Animals (1977) e The Wall (1979).

Wright partiva le banda in 1979, a causa de tensiones personal, e Waters partiva in 1985. Gilmour e Mason continueva le banda, e Wright se reuniva. Illes publicava duo plus albumes e faceva toures de concertos, ante le banda deveniva inactive in 1995. Tote membros excepte Barrett reuniva pro Live 8 in 2005. Barrett e Wright ha morite postea; Waters e Gilmour ha sonate insimul alcun vices postea. Un album de cantos unpublicate era publicate in 2014.

Pink Floyd es un del musicos plus succedite commercialmente, e ha vendite 250 million discos, e ha influentiate musica experimental e ambiente. The Dark Side of the Moon e The Wall es duo del albumes plus succedite commercial. Illes era inducite al Rock and Roll Hall of Fame in 1995 e le UK Music Hall of Fame in 2005.

 Albumes 
 The Piper at the Gates of Dawn (1967)
 A Saucerful of Secrets (1968)
 More (1969)
 Ummagumma (1969)
 Atom Heart Mother (1970)
 Meddle (1971)
 Obscured by Clouds (1972)
 The Dark Side of the Moon (1973)
 Wish You Were Here (1975)
 Animals (1977)
 The Wall (1979)
 The Final Cut (1983)
 A Momentary Lapse of Reason (1987)
 The Division Bell (1994)
 The Endless River (2014)

Categoria:Gruppos de musica rock‎